ෆර්නැන්ඩීනා දූපතේ ඉගුවානාට අසල්වැසියන් කිහිප දෙනෙකි. මුහුදු ඉගුවානාගෙන් පෝෂණය වන කකුළුවන් ඒ අතරින් කැපී පෙනෙයි. දූපතේ සිටින කහ සහ දීපතිමත් රතු පැහැයක් ගන්නා කකුළුවෝ ඉගුවානාගේ මැරුණු සම් කැබැලි ආහාරයට ගනිමින් ජීවත් වෙති. ඉගුවානා අව්ව තපිද්දී, උන්ගේ සිරුරු මත නැග මැරුණු සම් කොටස් කඩා ගෙන කකුළුවන් ඒවා ආහාරයට ගනී. කකුළුවන්ට එය පෝෂණීය ආහාරයකි. ඉගුවානාට නම් සම්බාහනාගාරයට ගියා හා සමානය. ෆර්නැන්ඩීනා දූපතේ මැස්සෝ වෙසෙති. ඉගුවානා කටුස්සන්ට මේ මැස්සන්ගෙන් කරදරය. මැසි කරදරයෙන් ඉගුවානා බේරා ගන්නේ කුඩා කටුසු විශේෂයකි. දීප්තිමත් රෝස පැහැති බඩ ප්‍රදේශයක් ඇති මෙම කටුස්සන් ද ඉගුවානා කොලනිය වෙත පැමිණ, ඉගුවානාගේ ඇඟට ගොඩ වෙන්නේ මැස්සන් අල්ලා කෑමට ගනිමිනි. කකුළුවන්ගේත් මෙම කුඩා කටුස්සන්ගේත් සමාගම ඉගුවානා ප්‍රිය කරයි.
ඉගුවානාට කරදරකාරී මැස්සන් ආහාරයට ගන්නේ කවුරුන්ද?
කුඩා කටුසු විශේෂයකි